kardosdrur/scandi-wiki huggingface dataset:
Ludvig August Grundtvig

Ludvig August Grundtvig (født 18. december 1868 i Nakskov, død 28. april 1913 i København) var en dansk retslærd.

Grundtvig blev student i 1887, cand. juris i 1893, assistent i Justitsministeriet i 1899, i 1902 midlertidig docent ved Københavns Universitet, samme år Dr. juris med afhandlingen Konossementet. En søretlig Studie. I. Retten ifølge Konossementet, i 1903 efter konkurrence professor ved universitetet.

Frantz Dahl skriver i Salmonsens Konversationsleksikon om Grundtvig:

Forfatterskab 
Foruden en del anmeldelser, tidsskriftafhandlinger, artikler i Salmonsens konversationsleksikon og lignende skrev han Kortfattet Lærebog i Handels- og Vekselret (1901, 5. oplag ved Wilhelm Thorup 1915), konkurrenceafhandlingen Om Reklamation i Formueretsforhold med særligt Hensyn til Køb og Salg (1903), Kort Fremstilling af Forfatterretten efter L. 29. Marts 1904 og Bernerkonventionen (1905, 2. udgave ved Kai Glahn 1918), og Kort Fremstilling af den danske Søret til Brug ved Forelæsninger (1907, 2. udgave ved Axel Møller 1922). I 1905 besørgede han 2. udgave af Carl Torps Dansk Tingsret. En indgående og fyldig kommentar til Købeloven gav han i Lov om Køb af 6. Apr. 1906 med Forklaringer og alfabetisk Register (1906). Et af ham planlagt arbejde De nordiske Sølove med Domsreferat og Fagregiste (1914) så først dagens lys efter hans død.

Virke 
Også i legislativt arbejde tog Grundtvig virksom del — i 1900 var han sekretær i et udvalg til udarbejdelse af forslag til lov om aktieselskaber, i 1901 sekretær i provinshandelsforeningernes fællesudvalg, i 1903 blev han medlem af den skandinaviske civillovkommission, i 1909 af et nyt aktielovsudvalg —, ligesom han som Danmarks repræsentant deltog i internationale konferencer angående veksel- og søret. I den danske handelsstand var han højt agtet. I en årrække virkede han som sekretær for "Provinshandelsforeningernes Fællesudvalg".

Udmærkelser 
 Modtog Hurtigkarlske stipendium.
 Ridder af Dannebrog (1904)
 Ridder af Sankt Olavs Orden (1910)

Værker 
 Kortfattet Lærebog i Handels- og Vekselret (1901, 5. oplag ved Wilhelm Thorup 1915)
 Konossementet. En søretlig Studie. I. Retten ifølge Konossementet, (1902)
 Om Reklamation i Formueretsforhold med særligt Hensyn til Køb og Salg (1903)
 Kort Fremstilling af Forfatterretten efter L. 29. Marts 1904 og Bernerkonventionen (1905, 2. udgave ved Kai Glahn 1918)
 Kort Fremstilling af den danske Søret til Brug ved Forelæsninger (1907, 2. udgave ved Axel Møller 1922)

Grundvig blev begravet på Frederiksberg Ældre Kirkegård

Referencer

Kilder 
 Dahl, Frantz

Eksterne henvisninger 
 
 
 

Jurister fra Danmark
Professorer fra Københavns Universitet
Danskere i 1800-tallet
Danskere i 1900-tallet
Ludvig August
Personer fra Nakskov
Faglitterære forfattere fra Danmark
Riddere af Dannebrog
Riddere af Sankt Olavs Orden
Salmonsens
Dansksprogede forfattere fra Danmark
Alumni fra Københavns Universitet
Lied der Partei

Sangen Lied der Partei, også kendt som Die Partei hat immer recht, blev brugt af DDRs statsparti SED som partisang. Det mest kendte og markante er omkvædets første verselinje, som lyder: „Die Partei, die Partei, die hat immer recht“.

Tyske sangtekst 

Lied der Partei

1. vers:

Sie hat uns alles gegeben.
Sonne und Wind und sie geizte nie. 
Wo sie war, war das Leben. 
Was wir sind, sind wir durch sie. 
Sie hat uns niemals verlassen. 
Fror auch die Welt, uns war warm. 
Uns schützt die Mutter der Massen. 
Uns trägt ihr mächtiger Arm.

Refreng:

Die Partei, die Partei, die hat immer recht! 
Und, Genossen, es bleibe dabei; 
Denn wer kämpft für das Recht, 
Der hat immer recht.
Gegen Lüge und Ausbeuterei.
Wer das Leben beleidigt, 
Ist dumm oder schlecht. 
Wer die Menschheit verteidigt, 
Hat immer recht. 
So, aus Leninschem Geist, 
Wächst, von Stalin geschweißt, 
Die Partei – die Partei – die Partei.

Litteratur 

 Michael Sauer: Historische Lieder. Stuttgart u. a. 2001. S.153-157.

Eksterne henvisninger 
 Sangtekst
 Lied der Partei på youtube

Sange fra Tyskland
Cand.scient.med.

Cand.scient.med. – (latin: candidatus/candidata scientiarum medicinæ), er betegnelsen for en person, der er indehaver af en kandidatgrad i biomedicinsk teknologi fra Aarhus Universitet eller en kandidatgrad i medicin med industriel specialisering fra Aalborg Universitet.    

Kandidatgrader
Videregående uddannelser i Danmark
Kandidater
Cand.scient.san.

cand.scient.san. (latin: candidatus/candidata scientiarum sanitatis) er betegnelsen for en person, der er indehaver af en kandidatgrad inden for det sundhedsfaglige område fra Københavns Universitet, Syddansk Universitet eller Aarhus Universitet.

Kandidater
Videregående uddannelser i Danmark
Kandidatgrader
Roberto Mancini

Roberto Mancini (født 27. november 1964) er en italiensk fodboldtræner og tidligere fodboldspiller, som senest var træner for Inter Milan, indtil han blev fyret i august 2016. Efter han blev fyret i Manchester City grundet dårlige resultater, stod han i en kort periode uden nogen kontrakt. Men omkring d. 20 september sagde den tyrkiske trænerlegende Fatih Terim op i Galatasaray, og d. 29/09/2013 blev Roberto Mancini præsenteret som ny træner i Galatasaray. Den 14 november 2014 sagde Mancini overraskende ja til at vende retur til sin gamle klub Inter Milan, hvor han skulle overtage trænerjobbet fra Walter Mazzarri.

Noter

Eksterne henvisninger 

www.soccerway.com | Roberto Mancini

Fodboldspillere fra Italien
Fodboldtrænere fra Italien
Fodboldspillere fra Bologna FC
Fodboldspillere fra Leicester City F.C.
Fodboldtrænere fra Manchester City F.C.
Fodboldtrænere fra ACF Fiorentina
Fodboldtrænere fra FC Internazionale Milano
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Stevan Jovetić

Stevan Jovetić (født 2. november 1989) er en montenegrinsk fodboldspiller, der til dagligt spiller som angriber for Hertha Berlin samt for Montenegros landshold. Han har tidligere i karrieren været tilknyttet blandt andet Fiorentina, Manchester City og Sevilla.

Eksterne henvisninger 

Fodboldspillere fra Montenegro
Fodboldspillere fra FK Partizan
Fodboldspillere fra ACF Fiorentina
Fodboldspillere fra Manchester City F.C.
Cand.scient.soc.

Cand.scient.soc. (latin: candidatus/candidata scientiarum socialium ) er betegnelsen for en person, der i dag tilegner sig en kandidatgrad i sociologi ved Københavns Universitet, sociologi ved Aalborg Universitet eller en kandidatgrad i socialvidenskab ved Roskilde Universitet.

Historisk er titlen givet til kandidater i enten sociologi, samfundsfag, socialvidenskab eller public relations ved f.eks. Københavns Universitet, Aalborg Universitet eller Roskilde Universitet. Om man fik titlen ved færdiggørelsen af sin kandidat afhang af hvilke hovedområder, ens studie og speciale indeholdt.

Noter

Referencer 

Kandidater
Videregående uddannelser i Danmark
Kandidatgrader
Sociologi
Forstkandidat

Forstkandidat (Cand.silv.) (latin: candidatus/candidata silvinomiæ) er betegnelsen for en person, der er indehaver af en kandidatgrad i skovbrug fra Københavns Universitet.

Kandidatgrader
Videregående uddannelser i Danmark
Skovbrugsuddannelse
Kandidater
Al-Gharafa SC

Al-Gharafa Sports Club (arabisk: نادي الغرافة الرياضي) er en fodboldklub fra Qatar. Klubben blev stiftet 6. juni 1979, som Al-Ittihad Doha, men skiftede i 2004 navnet til Al-Gharafa SC. Klubben spiller i den bedste qatarske liga, Qatar Stars League, hvor klubben har vundet mesterskabet 4 gange senest i 2009/2010.

Al-Gharafa SC har stadion på Al-Gharafa Stadium, hvor der er plads til 25,000 tilskuere. Stadionet er dog langt fra fyldt til hver kamp, selv imod klubbens stærkeste modstander.

Spillere 
Kendte spillere der spiller for klubben
  Juninho 2009-
  Younis Mahmoud 2006-

Kendte spillere der har spillet for klubben
  Nashat Akram 2008-2009
  Hakan Yakin 2008-2009

Eksterne henvisninger 
 Al-Gharafa Sc pa Soccerway

Fodboldklubber i Qatar
Etableret i 1979
Cand.scient.oecon.

Cand.scient.oecon. (latin: candidatus/candidata scientiarum oeconomices) er betegnelsen for en person, der er indehaver af en kandidatgrad inden for det matematisk-økonomiske område fra enten Københavns Universitet, Syddansk Universitet, Aalborg Universitet eller Aarhus Universitet. Cand.scient.oecon. bruges også som betegnelse for en person, der er indehaver af en kandidatgrad i miljø- og naturressourceøkonomi fra Københavns Universitet.

Cand.scient.oecon'er
Professor David Lando, cand.scient.oecon. fra Københavns Universitet 1991
Professor Peter Norman Sørensen, cand.scient.oecon. fra Københavns Universitet 1992
Professor Peter Reinhard Hansen, cand.scient.oecon. fra Københavns Universitet 1995
Professor Lasse Heje Pedersen, cand.scient.oecon. fra Københavns Universitet 1997

Kandidatgrader
Videregående uddannelser i Danmark
Kandidater
Cand.scient.anth.

Cand.scient.anth. (latin: candidatus/candidata scientiarum anthropologicarum ) er betegnelsen for en person, der er indehaver af en kandidatgrad i antropologi.

Kandidatgrader
Videregående uddannelser i Danmark
Kandidater
Antropologi
Cand.oecon.agro.

Cand.oecon.agro. (latin: candidatus/candidata oeconomiæ agronomiæ) er betegnelsen for en person, der er indehaver af en kandidatgrad i jordbrugsøkonomi fra Københavns Universitet.

Kandidatgrader
Videregående uddannelser i Danmark
Kandidater
Økonomi
Cand.hort.arch.

Cand.hort.arch. – (latin: candidatus/candidata hortorum architecturæ), er betegnelsen for en person, der er indehaver af en kandidatgrad i landskabsarkitektur fra Københavns Universitet.

Kandidatgrader
Videregående uddannelser i Danmark
Kandidater
Landskabsarkitektur
Cand.ling.merc.

Cand.ling.merc. (latin: candidatus/candidata linguæ mercantilis) er betegnelsen for en person, der er indehaver af en kandidatgrad i enten erhvervssprog og international virksomhedskommunikation, kommunikationsdesign eller virksomhedskommunikation ved f.eks Copenhagen Business School (tidl. Handelshøjskolen i København), Handelshøjskolen Aarhus Universitet, Syddansk Universitet eller Aalborg Universitet. 

Kandidater
Videregående uddannelser i Danmark
Kandidatgrader
Kommunikation
Gustav Frederik Holck-Winterfeldt

Gustav Frederik greve og lensbaron Holck-Winterfeldt, født Holck (1. september 1733, død 23. januar 1776) var en dansk adelsmand, godsejer og stiftamtmand, bror til Conrad Holck, Hilleborg Margrethe Holck, Margrethe Holck og Flemming Holck-Winterfeldt.

Karriere 
Han var søn af grev Christian Christopher Holck og Ermegaard Sophie von Winterfeldt og trådte ligesom sin yngre broder Conrad tidligt i hoffets tjeneste og var kammerjunker hos Christian VII som kronprins, efter hvis tronbestigelse han udnævntes til kammerherre og overskænk. Året efter blev han medlem af General-Landvæsenskommissionen og trådte 1768 tillige ind i administrationen som deputeret for Finanserne samt medlem af Overskattedirektionen; samtidig vedblev han at være
medlem af den til General-Landvæsenskollegiet forvandlede General-Landvæsenskommission. Men under Struensees styrelse afskedigedes han i efteråret 1770 fra sine embeder med 1000 Rdl. i pension; 1768 havde han fået Dannebrogordenen og 1769 gehejmeråds titel.

Snart åbnede sig dog en ny virkekreds for Holck, da han 1772 efter sin ældre broder Flemming arvede baroniet Wintersborg og dermed navnet Winterfeldt, hvorefter han solgte sin ejendom Gjedsergaard på Falster, og 1773 udnævntes han til amtmand over Aabenraa og Løgumkloster Amter. 9. september 1773 blev han stiftamtmand over Akershus Stift. Både som godsejer og amtmand får han det bedste lov; med stor omhu fremmede han alle hånde forbedringer, og bønderne havde i ham en god og mild herre, der ville deres vel. Men hans virksomhed blev kun kort, da han døde allerede 23. januar 1776.

Ægteskaber og børn 
 Holck blev gift første gang 28. marts 1760 med Frederikke Elisabeth von der Lühe (3. januar 1735 – 16. februar 1762), datter af kammerherre Adolph Andreas von der Lühe til Svanholm Børn:
 Christian greve Holck-Winterfeldt (1760 i København - 1762 sammesteds)
 Anden gang giftede han sig 18. marts 1763 med Frederikke Louise komtesse Ahlefeldt (14. december 1736 – 13. december 1793), datter af Adam Christopher greve Ahlefeldt til Eskildsmark, overhofmesterinde hos dronning Juliane Marie og 1785 dekanesse på Vallø. Børn:
 Frederik Christian greve Holck-Winterfeldt (1764-1825)
 Juliane Marie komtesse Holck-Winterfeldt (3. december 1765 i København - 11. maj 1828), hofdame hos enkedronning Juliane Marie
 Christian Christopher Adam greve Holck-Winterfeldt (4. februar 1767 i København - 8. maj 1789 i Horsens), løjtnant
 Flemming Frederik Cai greve Holck-Winterfeldt (1771-1826)
 Gustav greve Holck-Winterfeldt (1774-1833)

Eksterne henvisninger 

Amtmænd fra Slesvig
Amtmænd fra Norge
Godsejere fra Danmark
Danskere i 1700-tallet
Grever fra Danmark
Lensbaroner fra Danmark
Gustav Frederik
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Kollegiedeputerede fra Danmark
Gehejmeråder fra Danmark
Alfa Romeo 90

Alfa Romeo 90 (type ZAR162A) var en firedørs sedan fremstillet af den italienske bilfabrikant Alfa Romeo mellem efteråret 1984 og efteråret 1987. Den officielle modelbetegnelse var "Alfa 90".

Historie 
I oktober 1984 afløste Alfa 90 den i marts 1972 introducerede forgænger Alfetta. Ligesom Alfetta var Alfa 90 udstyret med transakseldrivlinje med femtrins gearkasse. Karrosseriet var designet af Bertone.

Modellen fandtes med forskellige motorer fra 120 hk og opefter: Firecylindrede 1,8- og 2,0-litersmotorer samt V6-motorer på 2,0 og 2,5 liter. Den stærkeste version ydede 156 hk, hvilket gav bilen en topfart på . Alfa 90 fandtes ligeledes med en af VM Motori fremstillet 2,4-liters turbodiesel med 110 hk.

Alfa 90 havde nogle særlige træk:
 En hastighedsafhængig variabel frontspoiler forbedrede vejbeliggenheden.
 Som den første Alfa Romeo kunne modellen leveres med ABS-bremser som ekstraudstyr.
 Under handskerummet var der monteret en udtagelig kuffert.
 Alfa 90 var meget udbredt hos det italienske politi og Carabinieriet (på daværende tidspunkt var Alfa Romeo stadigvæk et statsligt selskab).

Den italienske karrosserifabrik Carrozzeria Marazzi designede i 1985 to stationcars på basis af Alfa Romeo 90.  Bilerne blev ikke serieproduceret og benyttede baglygterne fra Fiat Uno.

Motorer

Efterfølger 
Efter knap tre år og 56.428 byggede biler indstilledes produktionen af Alfa 90 i november 1987. Efterfølgeren var den i joint venture med Saab, Lancia og Fiat udviklede Alfa Romeo 164.

Kilder

Eksterne henvisninger 

090
Øvre mellemklassebiler
Baghjulstrukne biler
Biler introduceret i 1984
Biler fra 1980'erne
Biler designet af Bertone
Præboreal tid

Præboreal tid fra ca. 9.300-7.900 f.Kr. markerer starten på den postglaciale periode, dvs. den periode hvor isen for alvor havde sluppet sit tag i Danmark. Navnet præ-boreal betyder forløberen for den kommende periode med borealt klima. Klimaet var således en del koldere end i dag, men temperaturen steg efterhånden. Birk og skovfyr koloniserede landet der blev dækket af en lysåben skov. De store skovdyr genindvandrede: Urokse, europæisk bison og elg, men også vildhesten (Equus ferus) trivedes i de lysåbne skove. Igennem næsten hele perioden var Østersø-bassinet opfyldt af Yoldiahavet.

I hele perioden hørte menneskene i Danmark til skovjægerkulturen Maglemosekulturen, (ca. 9.300 – 6.400 f.Kr.). Perioden er den første i Ældre stenalder (ca. 8.900 f.Kr. – 3.900 f.Kr.)

Se også 
 Danmarks forhistorie, Stenalder
 Kjersgårds Danmarkshistorie, Afsnit 1 – Landet fødes 
 Landskabets udvikling i Danmark 

Tidsnavigation:

Stenalder
Kronozoner
Danmarks forhistorie
Holocæn
Carl Simonsen

Carl Nicolaj Marius Simonsen (30. november 1828 i København – 5. december 1902 sammesteds) var en dansk litograf.

Hans forældre var student, senere institutbestyrer Niels Simonsen og Caroline Hagemeister. Simonsen blev 1841 elev på Kunstakademiet, hvor han marts 1852 fik den lille sølvmedalje. Han blev senere uddannet som litograf i Paris hos Charles Lorilleux. Han udstillede på Charlottenborg Forårsudstilling 4 gange imellem årene 1848-1865.

Carl Simonsen var 1856-1861 ansat hos Em. Bærentzen & Co. og overtog 1868 sammen med en af dette firmas trykkere et ældre firma, som de drev under navnet C. Simonsen & P. Andersens Stentrykkeri. 1870 udtrådte Andersen, og Simonsen fortsatte virksomheden alene under sit eget navn, til han i 1898 overdrog det til andre.

Han var en produktiv portrætlitograf og har ud over en stribe portrætter af afdøde historiske personer litograferet mange af sine samtidige, således C.C. Hall, L.N. Hvidt, urmager Urban Jürgensen, danserinden Amalie Price, Frederikke Treschow, Johan Welhaven og Henrik Wergeland. Han er repræsenteret i Kobberstiksamlingen.

Simonsen var desuden manden, der stiftede og udgav tidsskriftet Punch (1873-95). 

Han er begravet på Solbjerg Parkkirkegård.

Kilder 
 H.S.H., "Carl Simonsen", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Sys Hartmann, "Carl Simonsen", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Danskere i 1800-tallet
Personer fra København
Litografer fra Danmark
Laura Dern

Laura Elizabeth Dern (født 10. februar 1967) er en amerikansk skuespiller. Hun har blandt andet medvirket i Jurassic Park fra 1993 og vandt i 2020 en Oscar for bedste kvindelige birolle for Netflixfilmen Marriage Story

Udvalgt filmografi

Film

Tv-serier

Eksterne henvisninger 

 

Skuespillere fra Californien
Filmskuespillere fra USA
Tv-skuespillere fra USA
Filminstruktører fra USA
Oscar for bedste kvindelige birolle
Andreas Møller (maler)

Andreas Møller (30. november 1684 i København – efter 1752, måske 1762 i Berlin) var en dansk portræt- og miniaturmaler.

Andreas Møller var søn af Frederik IV's tegnelærer Daniel Møller. Allerede som ungt menneske var han i udlandet, Spanien, Østrig, Tyskland, England, og vandt snart navn som en dygtig kunstner. Navnlig i England opholdt han sig længe, blev en halv eller hel englænder og kaldes derfor ofte "Engelske Møller". I Wien malede han 1737 fem miniaturportrætter på elfenben af Karl VI og gemalinde, af Maria Theresia og to andre ærkehertuginder; året efter var han igen i København, hvor han malede kronprinsen den senere Frederik V i legemsstørrelse. Sophie Magdalene yndede ham meget og holdt ham for en af tidens ypperste miniaturmalere. Det er uvist, om "de italienske Skjønheder", der i Frederik IV's tid maledes til Frederiksberg Slot, er af ham. Til sidst slog Møller sig ned i Berlin, hvor han skal være død 1762. Han var, siges der, en alsidig dannet mand, "men en slet Patriot".

Eksterne henvisninger 
 
 

Malere fra Danmark
Danskere i 1700-tallet
Personer fra København
Barokmalere
Portrætmalere
Personer i Dansk Biografisk Leksikon
Andreas Møller

Flere hedder Andreas Møller:

 Andreas Møller (maler) (1684-ca. 1762) – dansk maler
 Andreas Møller (departementschef) (1882-1954) – dansk departementschef
 Andreas Möller (fodboldspiller) (født 1967) – tysk fodboldspiller
Julio César Britos

Julio César Britos Vázquez (18. maj 1926 - 27. marts 1998) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han var dog ikke på banen i turneringen. Han nåede i alt, mellem 1947 og 1952, at spille 12 landskampe og score seks mål.

Britos spillede på klubplan for Peñarol i hjemlandet samt et år i Spanien hos Real Madrid.

Titler 
VM
 1950 med Uruguay

Referencer

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldspillere fra Real Madrid CF
Fodboldspillere fra Club Atlético Peñarol
Verdensmestre i fodbold
Freden i Vordingborg (1365)

Den (første) Fred i Vordingborg blev indgået den 22. november 1365 på Vordingborg Slot mellem Valdemar Atterdag og den vendiske gruppe af hansestæder under ledelse af Lübeck. Set fra Hansebyernes side kunne fredsslutningen ændre en ugunstig situation, opstået  under den første krig mellem hansestæderne og Danmark, til en delvis succes via forhandlingsbordet, sådan at man undgik et fuldstændigt nederlag. Hansebyerne havde mistet hovedparten af deres flåde i Øresund, og Lübecks borgmester, Johann Wittenborg, blev stillet for retten efter sin hjemkomst. Det uheldige udfald af denne krig og den deraf afledte styrkelse af Danmarks magtposition førte i sidste ende til dannelsen af Kölnerføderationen i 1367 og senere til den næste krig mod Danmark.

Se også 
 Fredsaftalen i Stralsund
 Freden i Vordingborg (1435)

Danmark i middelalderen
Danske fredsaftaler
Hanse
Atilio Ancheta

Atilio Genaro Ancheta Weigel (født 19. juli 1948) er en tidligere uruguayansk fodboldspiller, der som forsvarsspiller repræsenterede Uruguays landshold ved VM i 1970 i Mexico, hvor holdet nåede semifinalerne. Han spillede i alt 20 landskampe mellem 1969 og 1971.

Ancheta spillede på klubplan primært for Nacional i hjemlandet og brasilianske Grêmio. Med Nacional var han med til at vinde tre uruguayanske mesterskaber, samt Copa Libertadores i 1971.

Referencer

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldspillere fra Grêmio Foot-Ball Porto Alegrense
Fodboldspillere fra Club Nacional de Football
Fodboldspillere fra Millonarios
Bryan Ruiz

Bryan Ruiz González (født 18. august 1985) er en fodboldspiller fra Costa Rica, der til dagligt spiller for den portugisiske Primeira Liga-klub Sporting CP og Costa Ricas fodboldlandshold. Bryan, der spiller som angriber med nummer 20, har tidligere i sin karriere spillet for KAA Gent, men er især kendt fra sin tid hos hollandske FC Twente. I sæsonen 2009/2010 blev Bryan meget populær blandt Twentes fans, da han scorede 24 mål i ligaen og førte klubbens til deres første mesterskab i Eredivisie. Costa ricaneren skiftede til Fulham på deadline-dagen for transfervinduet den 31. august, 2011, for en transfersum på £10,5 millioner.

Referencer

Eksterne henvisninger 

Bryan Ruiz på soccerway.com 

Fodboldspillere fra Costa Rica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra KAA Gent
Fodboldspillere fra FC Twente
Fodboldspillere fra Fulham F.C.
Fodboldspillere fra Sporting Clube de Portugal
Knud Nygaard

Knud Nygaard (13. august 1898 i Ejde, Færøerne – 12. december 1979 i Tvøroyri, Færøerne) var en dansk fodboldspiller og læge.
 
Knud Nygaard spillede i Akademisk Boldklub og vandt det danske mesterskab med klubben i 1919.

Fodboldspillere fra Danmark
Fodboldspillere fra Færøerne
Fodboldspillere fra Akademisk Boldklub
Læger fra Færøerne
Åsted Å

Åsted Å er et ca. 12 km langt tilløb til Elling Å, ca. 10 km vest for Frederikshavn i Vendsyssel. Den har sit udspring i nogle morænebakker mellem landsbyerne Gærum og Stenhøj, og løber først mod nordøst, og fra Gærum  overvejende mod nord.  Syd for Ravnshøj snor den sig den gennem det fredede habitatområde Åsted Ådal, og fortsætter videre herfra til udløbet i Elling Å nordøst for landsbyen Kvissel. Åsted å er et  ureguleret  naturvandløb med stejle  skrænter og ellesumpe,  med et efter danske forhold usædvanligt  stærkt fald på  gennemsnitligt  3-4 meter pr. km.

Ekstern henvisninger og kilder

Naturturist Nordjylland, Åsted Ådal
 Natura 2000-område 8: Åsted Ådal, Bangsbo Ådal og omliggende overdrevsområder

Naturområder i Nordjylland
EU-habitatområder i Danmark
Vandløb i Danmark
Frederikshavn Kommunes geografi